CELEX: 32021D0609(01)
Language: et
Date: 2021-06-07 00:00:00
Title: Komisjoni otsus 7. juuni 2021, millega tunnistatakse kehtetuks otsus 2009/17/EÜ 2021/C 219 I/01

9.6.2021   
               
               
                  ET
               
               
                  Euroopa Liidu Teataja
               
               
                  CI 219/1
               
            
         KOMISJONI OTSUS
         7. juuni 2021,
         millega tunnistatakse kehtetuks otsus 2009/17/EÜ
         (2021/C 219 I/01)
         EUROOPA KOMISJON,
         võttes arvesse Euroopa Liidu toimimise lepingut
         ning arvestades järgmist:
         
                     (1)
                  
                  
                     Komisjoni otsusega 2009/17/EÜ (1) loodi töötajate lähetamise eksperdikomitee (edaspidi „eksperdikomitee“), et toetada ja aidata liikmesriike Euroopa Parlamendi ja nõukogu direktiivist 96/71/EÜ (2) tulenevate kohustuste täitmisel.
                  
               
                     (2)
                  
                  
                     Euroopa Parlamendi ja nõukogu määrusega (EL) 2019/1149 (3) loodi 2019. aastal Euroopa Tööjõuamet (edaspidi „amet“), et aidata liikmesriikidel ja komisjonil tõhusalt kohaldada ning jõustada liidu õigusakte, mis on seotud tööjõu liikuvusega liidu piires ja liidus kasutatavate sotsiaalkindlustussüsteemidega, sealhulgas töötajate lähetamisega.
                  
               
                     (3)
                  
                  
                     Määruse (EL) 2019/1149 artikli 4 kohaselt on ameti ülesandeks aidata liikmesriikidel ja komisjonil tõhustada teabe kättesaadavust, toetada nõuetele vastavust ja koostööd liikmesriikide vahel seoses tööjõu liikuvust kogu liidus käsitleva liidu õiguse ühtse, tõhusa ja tulemusliku kohaldamise ja täitmise tagamisega, koordineerida liidu sotsiaalkindlustussüsteeme ning vahendada ja hõlbustada lahendusi vaidluste korral.
                  
               
                     (4)
                  
                  
                     Ametile määruse (EL) 2019/1149 artiklis 4 antud ülesanded kattuvad osaliselt ülesannetega, mida varem täitis eksperdikomitee, sh ülesanded, mis on seotud halduskoostööd ja rakendamisel pakutavat abi käsitleva teabe vahetamisega vastavalt komisjoni otsuse 2009/17/EÜ artiklile 2.
                  
               
                     (5)
                  
                  
                     Otsus 2009/17/EÜ tuleks seetõttu kehtetuks tunnistada,
                  
               ON TEINUD JÄRGMISE OTSUSE:
         
            Artikkel 1
            Otsus 2009/17/EÜ tunnistatakse kehtetuks.
         
         
            Artikkel 2
            Käesolevat otsust kohaldatakse alates 26. maist 2021.
         
         
            Brüssel, 7. juuni 2021
            
               
                  Komisjoni nimel
               
               
                  komisjoni liige
               
               Nicolas SCHMIT
            
         
         
            (1)  Komisjoni 19. detsembri 2008. aasta otsus 2009/17/EÜ, millega luuakse töötajate lähetamise eksperdikomitee (ELT L 8, 13.1.2009, lk 26).
         
            (2)  Euroopa Parlamendi ja nõukogu 16. detsembri 1996. aasta direktiiv 96/71/EÜ töötajate lähetamise kohta seoses teenuste osutamisega (EÜT L 18, 21.1.1997, lk 1).
         
            (3)  Euroopa Parlamendi ja nõukogu 20. juuni 2019. aasta määrus (EL) 2019/1149, millega luuakse Euroopa Tööjõuamet, muudetakse määrusi (EÜ) nr 883/2004, (EL) nr 492/2011 ja (EL) 2016/589 ning tunnistatakse kehtetuks otsus (EL) 2016/344 (ELT L 186, 11.7.2019, lk 21).